כביש 864

כביש 864, המכונה גם "כביש ראמה-פקיעין", הוא כביש אורך אזורי בגליל העליון המקשר בין צומת ראמה בכביש 85 לבין צומת חוסן והעיר מעלות תרשיחא בכביש 89. אורכו של הכביש הוא 13.8 ק"מ.

תוואי הכביש, במיוחד חלקו הדרומי העולה מבקעת בית הכרם למרומי הגליל העליון, הררי ומפותל. ב-5 הקילומטרים הראשונים שלו, הכביש עולה 400 מטרים בגובה. הכביש מפותל וצר ברובו, ועובר דרך מספר כפרים דרוזים.

הכביש נחשב בישראל כבעל ערך נופי ניכר ולפיכך לעיתים רבות מופיע בין רשימות הכבישים היפים המומלצים בישראל אם כי יש שהגדירו אותו ככביש הקשה לנהיגה.

הכביש הוא אחד מארבעת הכבישים התוחמים את שמורת הר מירון.

בחלק גדול מתוואי הכביש הוא עבור בסמוך לנחל פקיעין.

תוואי
ממוזער|שמאל|250px|מפגש כביש 85 וכביש 864 ליד היישוב ראמה, 2023.
ממוזער|שמאל|250px|תצפית ממצפה הוד לכיון הכנרת 2009.
ממוזער|שמאל|250px|מצפה חרשים בתצלום אוויר ב-1999.
ממוזער|שמאל|250px|ציון רבי אבא אושעיא איש טריא.
ממוזער|שמאל|250px|אגם מונפורט במעלות, 2009.
מבין האתרים המצויים בתוואי הכביש ובסמוך לו נמנים:
כביש 89
 המועצה המקומית ערבית ראמה - בתקופת המקרא היה במקום היישוב רמה וגם במאה ה-3 התקיים בו יישוב יהודי. בתקופת השלטון הצלבני היא הייתה עיר חשובה. היישוב הנוכחי ראמה, הוקם, לפי המסורת המקומית, במאה ה-17 והיה בין הכפרים הגדולים ביותר בגליל בתקופה העות'מאנית.
 מצפה הוד - על שם האלוף מוטי הוד, ממנו נשקפת תצפית יפה אל בקעת בית כרם, הגליל התחתון, הכנרת והגולן.
 נחל רמה
 נחל פקיעין
 כביש הגישה (8643) ליישוב הדרוזי והמועצה המקומית בית ג'ן
כביש הגישה (8641) ליישוב חרשים הנחשב למקום המיושב הגשום ביותר בישראל.
 המועצה המקומית פקיעין - יישוב עתיק אשר לו ממצאים מתקופות היסטוריות רבות ובו אתרים היסטוריים ואתרים דתיים בהם מערת רשב"י.
 היישוב פקיעין החדשה
 ציון קבר האמורא אבא אושעיא איש טריא
 המושב חוסן
 מפגש הכביש עם כביש 85 ומעברם מורדות העיר מעלות תרשיחא ואגם מונפורט אגם מלאכותי בפארק מעלות.

נתונים תעברותיים ובטיחותיים
על פי נתוני עמותת אור ירוק המבוססים על נתוני הלשכה המרכזית לסטטיסטיקה, משנת 2003 ועד חודש מרץ 2017 התרחשו 217 תאונות דרכים בכביש זה, בהן נפגעו 675 בני אדם, מתוכם שישה נהרגו ועוד 32 נפצעו באורח קשה. בדו"ח צוין כי מדי יום נוסעים בכביש זה כ-14 אלף כלי רכב נכון למועד הדו"ח.

נכון לאותן שנים מצא הדו"ח שכביש זה מאופיין בעקומות חדות, עליות וירידות וומקדם החיכוך של הכביש נמוך וכתוצאה מכך, קיימת סכנת החלקה בפרט כשהכביש רטוב מה שיכול לגרום לאיבוד שליטה על הרכב. בנוסף אין מעקה בטיחות סופג אנרגיה למקרה של סטיית רכב מהנתיב וכן אין שוליים בכביש. אין שילוט אזהרה לקראת עקומות מסוכנות בכביש, אין תמרור המורה על הגבלת מהירות ואין תאורת לילה.

בשנים שלאחר מכן הושלמו מספר פרויקטים במספר מקטעים של הכביש בפרט באזור ראמה ופקיעין לשיפור מצב הכביש בהם התקנת תאורה, הסדרת צמתים, הקמת מפרדה רכה ועוד.

במרץ 2025 נסגר הכביש לתנועה לסירוגין בעקבות ביקור משלחת גדולה של אנשי דת דרוזים מסוריה בפקיעין ואתרים וישובים דרוזיים בסביבה.

 צמתים לאורך הכביש 
ק"משםמיקוםדרכים מצטלבותכביש 864 מדרום לצפון0צומת ראמהראמה25x25 פיקסלים כביש 855צומת ללא שםבית ג'ןכניסה לבית ג'ן9.7כיכר ללא שםפקיעיןרחוב המוסך, פקיעין11צומת ללא שםפקיעין החדשהכביש 865512בוקייעה אל-ג'רביהכניסה לבוקייעה אל-ג'רביה13חוסןכניסה למושב חוסן13.8צומת חוסן25x25 פיקסלים כביש 89

 ראו גם 
 כבישי ישראל

 קישורים חיצוניים 

Spectacular Breathtaking view ROAD 864 in 2K HD כביש 864 עם נוף עוצר נשימה, 28 בספטמבר 2017, בערוץ My fun trips, ברשת יוטיוב.
הנופים הכי יפים בארץ, כביש 864 לבית ג'ן... Digest: The most beautiful views on Road 864 to Beit Jann, 30 ביולי 2020 בערוץ World Safe עולם בטוח, ברשת יוטיוב.
נסיעה בצפון ישראל 🇮🇱 • אחד הכבישים היפים בישראל • כביש 864, 22 בספטמבר 2021, בערוץ My Little Israel, ברשת יוטיוב.

הערות שוליים

קטגוריה:ישראל: כבישים
קטגוריה:הגליל העליון: כבישים
קטגוריה:ראמה (יישוב)
קטגוריה:פקיעין
קטגוריה:בית ג'ן